# Estació de Sant Adrià de Besòs

Mapa TramBesòs T4, T5 i T6 :
Mapa sinòptic Línia RG1 :
Mapa sinòptic línia R1 :
Sant Adrià de Besòs i Estació de Sant Adrià és un intercanviador ferroviari situat a la població de Sant Adrià de Besòs (Barcelonès), format per una estació de ferrocarril d'Adif, anomenada Sant Adrià de Besòs, i una estació de tramvia del Trambesòs, anomenada Estació de Sant Adrià. L'estació de ferrocarril es troba a la línia Barcelona-Mataró-Maçanet per on circulen trens de la línies de rodalia R1 i RG1 operades per Renfe Operadora, i l'estació de tramvia forma part de la xarxa de Barcelona per on circulen tramvies de les línies T4 i T6.
Aquesta estació de la línia de Mataró es va inaugurar com a baixador el 1933, anys més tard de la construcció de la línia. El ferrocarril de Barcelona a Mataró va entrar en servei el 28 d'octubre de 1848, la primera línia de ferrocarril de la península Ibèrica. A Barcelona es va construir la terminal entre la Barceloneta i la Ciutadella, a la vora del Torín a l'inici de la desapareguda avinguda del Cementiri, que posteriorment seria substituïda per l'Estació de les Rodalies. La iniciativa de la construcció del ferrocarril havia estat de Miquel Biada i Bunyol per dur a terme les múltiples relacions comercials que s'establien entre Mataró i Barcelona.
El 8 de maig de 2004 va arribar la línia T4 del Trambesòs a Sant Adrià de Besòs, que finalitza al costat de l'estació de rodalia. I el 15 de juny de 2008 es va posar en servei la línia T6 amb final també en aquesta estació.
L'any 2016, l'estació d'ADIF va registrar l'entrada de 1.125.000 passatgers.

## Serveis ferroviaris

| Procedència/Destinació | < | > | Procedència/Destinació |
| Rodalia de Barcelona |||||
| Molins de Rei L'Hospitalet de Llobregat | El Clot - Aragó | Badalona | Mataró Arenys de Mar Calella Blanes Maçanet-Massanes |
| Rodalia de Girona |||||
| L'Hospitalet de Llobregat | El Clot - Aragó | Badalona | Figueres Portbou |
| Trambesòs |||||
| Verdaguer | Port Fòrum | terminal | terminal |
| Ciutadella - Vila Olímpica | Port Fòrum | terminal | terminal |
| Projectat |||||
| | Port Fòrum | Tres Xemeneies | Port de Badalona |

## Galeria d'imatges

* Unitat Civia en servei R1 Mataró
* Tramvia Citadis 302 de la línia T4 finalitza servei
* Tramvia de la línia T6 a punt d'iniciar el recorregut cap a Glòries

## Referències

* ↑ Martínez Soques, Albert. De poble a ciutat. Imatges de Sant Adrià de Besòs. Sant Adrià de Besòs: Ajuntament de Sant Adrià de Besòs, març 2019.
* ↑ «Conegueu la línia R1». Rodalies de Catalunya. Generalitat de Catalunya. Arxivat de l'original el 24 de març 2010. [Consulta: 13 agost 2010].
* ↑ Alcaide González, Rafael. «El ferrocarril como elemento estructurador de la morfología urbana: El caso de Barcelona 1848-1900». Scripta Nova Vol. IX, núm. 194 (65). Universitat de Barcelona, 01-08-2005. [Consulta: 23 juliol 2010].
* ↑ «Anuari estadístic DPTOP 2016. Transport per ferrocarril». Departament de Territori i Sostenibilitat. Arxivat de l'original el 2018-05-04. [Consulta: 9 setembre 2018].

## Notes

* ↑ On actualment hi ha el carrer del Doctor Aiguader, la platja de vies de l'Estació de França, el Passeig de Circumval·lació, i prosseguint per l'Avinguda d'Icària.

## Vegeu també

* Llista d'estacions d'Adif a Catalunya
* Llista d'estacions de tramvia de la regió metropolitana de Barcelona
* Xarxa ferroviària de Catalunya